Η **Κατρίν Γιακομπσντότιρ** (ισλ. *Katrín Jakobsdóttir*) είναι Ισλανδή πολιτικός και σημερινή Πρωθυπουργός της Ισλανδίας από το 2017. Είναι μέλος του Αλθίνγκι, εκπροσωπώντας το Βόρειο Ρέικιαβικ από το 2007. Έγινε αναπληρώτρια επικεφαλής του Αριστερού-Πράσινου Κινήματος το 2003 και επικεφαλής το 2013, ενώ διετέλεσε και Υπουργός Παιδείας, Επιστήμης και Πολιτισμού στην κυβέρνηση της Γιόχανα Σιγκουρδαντότιρ από τις 2 Φεβρουαρίου 2009 μέχρι τις 23 Μαΐου 2013. Είναι η δεύτερη πρωθυπουργός της χώρας μετά τη Γιόχανα Σιγκουρδαντότιρ.

Εκπαίδευση και επαγγελματική σταδιοδρομία
-----------------------------------------

Η Κατρίν γεννήθηκε στο Ρέικιαβικ την 1 Φεβρουαρίου 1976. Αποφοίτησε από το Πανεπιστήμιο της Ισλανδίας το 1999 με πτυχίο στα Ισλανδικά και δευτερεύουσα ειδίκευση στα Γαλλικά, ενώ απέκτησε και μάστερ από το ίδιο πανεπιστήμιο το 2004 έχοντας εκπονήσει μια διατριβή πάνω στον συγγραφέα αστυνομικών μυθιστορημάτων Άρναλντουρ Ιντρίντασον.

Εργάστηκε ως γλωσσικός σύμβουλος στο ειδησεογραφικό πρακτορείο της δημόσιας ραδιοτηλεόρασης RÚV από το 1999 μέχρι το 2003, ενώ έγραφε για διάφορα έντυπα από το 2004 μέχρι το 2006. Εργάστηκε στον εκδοτικό οίκο Edda και στο περιοδικό JPV από το 2005 μέχρι το 2006, ενώ δίδαξε και στο Πανεπιστήμιο της Ισλανδίας και στο Πανεπιστήμιο του Ρέικιαβικ.

Πρωθυπουργός της Ισλανδίας
--------------------------

Ύστερα από τις βουλευτικές εκλογές του 2017, ο Πρόεδρος της Ισλανδίας Γκούντνι Θορλάσιους Γιοχάνεσον ανέθεσε στην Κατρίν την έναρξη συζητήσεων για τον σχηματισμό κυβέρνησης μεταξύ του Αριστερού-Πράσινου Κινήματος, του Προοδευτικού Κόμματος, της Σοσιαλδημοκρατικής Συμμαχίας και του Κόμματος Πειρατών. Οι συζητήσεις ξεκίνησαν επισήμως στις 3 Νοεμβρίου 2017, ωστόσο δεν είχαν αποτέλεσμα, καθώς το Προοδευτικό Κόμμα διατηρούσε επιφυλάξεις λόγω της μικρής πλειοψηφίας που θα είχε η κυβέρνηση. Ως αποτέλεσμα, επιδίωξε τον σχηματισμό κυβέρνησης μαζί με το Κόμμα Ανεξαρτησίας και το Προοδευτικό Κόμμα. Ύστερα από το πέρας των συζητήσεων, ο Πρόεδρος της χώρας την όρισε ως πρωθυπουργό. Είναι η δεύτερη γυναίκα πρωθυπουργός της χώρας.

Παραπομπές
----------

1. 1 2   *Katrín Jakobsdóttir*, Secretariat of Althingi, ανακτήθηκε στις 31 January 2009
2. ↑  «Katrín Jakobsdóttir». *Alþingi* (στα Ισλανδικά). Ανακτήθηκε στις 9 Δεκεμβρίου 2017.
3. ↑  «Katrín komin með umboðið». *Morgunblaðið*. 2 November 2017.. Ανακτήθηκε στις 2 November 2017.
4. ↑  Sigurður Bogi Sævarsson (3 November 2017). «Málefnunum skipt í tvennt». *Morgunblaðið*.. Ανακτήθηκε στις 3 November 2017.
5. ↑  «Iceland's leftist parties fail to form government». *Yahoo/AFP*. 2017-11-06. Αρχειοθετήθηκε από το πρωτότυπο στις 2017-11-13.. Ανακτήθηκε στις 2017-11-13.
6. ↑  «Iceland's Left-Green leader Jakobsdóttir becomes new PM». BBC News. 30 November 2017.. Ανακτήθηκε στις 30 November 2017.
7. ↑  Jón Pétur Jónsson (28 November 2017). «Katrín fær stjórnarmyndunarumboðið». *Morgunblaðið*.. Ανακτήθηκε στις 28 November 2017.
8. ↑  «Johanna Sigurdardottir | prime minister of Iceland» (στα αγγλικά). *Encyclopedia Britannica*.. Ανακτήθηκε στις 2017-12-09.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 309561613
* LCCN: n2002107035
* GND: 1051926092

 |

 |